Diari Oficial de la Generalitat Valenciana


Sumari del DOGV 7996, del 09-03-2017 (2017/2006)

ORDRE 6/2017, de 7 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/03/07/6/dof/vci/html**

### Dades del document

Número de DOGV
:   7996

Data del DOGV
:   09-03-2017

Secció del DOGV
:   I. DISPOSICIONS GENERALS

Número del document
:   2017/2006


Data del document
:   07-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 6/2017, de 7 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització. [2017/2006]  
PREÀMBUL  
  
Per Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió de subvencions en matèria d'industrialització, en les quals es van contemplar -entre les actuacions subvencionables- les destinades a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics.  
En consideració a les funcions que en l'àmbit de la gestió de la política industrial de la Generalitat desenvolupa l'Institut Valencià de Competitivitat Empresarial (IVACE), com a entitat de dret públic adscrita a aquesta Conselleria, entre elles, les de promoció, gestió i coordinació d'infraestructures industrials, d'investigació, desenvolupament i innovació, de parcs i instituts científics i tecnològics, i de centres empresarials de desenvolupament i innovació tecnològica, així com les de gestió i comercialització de naus i solars industrials o comercials, totes elles incloses en el seu Reglament d'organització i funcionament, aprovat per Decret 4/2013, de 4 de gener, del Consell, i de conformitat amb la distribució de competències de la Conselleria d'Economia Sostenible, Sectors Productius, Comerç i Treball, aprovades per Decret 161/2016, de 28 d'octubre, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resulta necessari modificar l'Ordre 22/2016, de 27 d'octubre, de la Conselleria d'Economia Sostenible, en el sentit que siga l'IVACE l'entitat que es constituïsca en òrgan competent per a la tramitació i concessió de les ajudes previstes en el seu capítol I per a polígons, àrees industrials i enclavaments tecnològics.  
Així mateix, es fa constar que la present norma està inclosa com una de les iniciatives reglamentàries a tramitar per aquesta Conselleria en el marc del Pla Normatiu de l'Administració de la Generalitat 2017, aprovat per Acord del Consell de 17 de febrer de 2017.  
Per tot això, i de conformitat amb allò que disposa l'article 165.1 de la Llei 1/2015, de 6 de febrer, de la Generalitat, en relació amb l'article 8 del Decret 7/2015, de 29 de juny, del president de la Generalitat, pel qual determina les Conselleries en què s'organitza l'administració de la Generalitat, i les competències atribuïdes pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, i conforme el Consell Jurídic Consultiu de la Comunitat Valenciana,  
  
  
  
ORDENE  
  
Article únic. Articles modificats  
Es modifiquen els articles 7, 8, 10, 11, 12, 13, 14, 15, 16, 20, 21 i 30, així com la disposició addicional única i la disposició final segona de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, que quedaran redactats conforme a l'annex.  
  
  
  
DISPOSICIÓ ADDICIONAL  
  
Única. Regla de no despesa pública  
L'aplicació i el posterior desplegament d'aquesta ordre no podrà tindre incidència pressupostària, sense perjuí de les possibles convocatòries que puguen resoldre's d'acord amb la consignació pressupostària que s'establisca en el corresponent exercici.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 7 de març de 2017  
  
El conseller d'Economia Sostenible,   
Sectors Productius, Comerç i Treball  
RAFAEL CLIMENT GONZÁLEZ  
  
  
ANNEX  
Preceptes afectats per la modificació parcial de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització  
  
U  
L'apartat 1 de l'article 7, convocatòria, queda redactat de la manera següent:  
«1. El procediment s'iniciarà d'ofici per mitjà de la publicació en el DOGV de la corresponent convocatòria aprovada mitjançant una resolució del titular de la conselleria competent en matèria d'indústria, a excepció de les actuacions subvencionables establides en el capítol I del títol III d'aquesta Ordre, la convocatòria de les quals serà aprovada mitjançant una resolució de la persona titular de la presidència de l'IVACE.»  
  
Dos  
L'apartat 3 de l'article 8, presentació de sol·licituds, queda redactat de la manera següent:  
«3. La sol·licitud, junt amb la documentació requerida, es presentarà preferentment en el registre general de la ciutat administrativa 9 d'Octubre, dirigit a la direcció general amb competència en matèria d'indústria, sense perjuí de les formes previstes en la legislació de procediment administratiu comú. No obstant això, per a les actuacions subvencionables incloses en el capítol I del títol III, la sol·licitud serà dirigida a la Direcció General de l'IVACE.»  
  
Tres  
Es modifiquen els apartats 1 i 5 de l'article 10, ordenació i instrucció, que queden redactats de la manera següent:  
«1. L'ordenació i instrucció del procediment de concessió correspondran a la direcció general amb competències en matèria d'indústria, que rebrà les sol·licituds presentades i verificarà que aquelles reuneixen els requisits establits, excepte per a les actuacions subvencionables incloses en el capítol I del títol III d'aquesta ordre, que correspondran a la Unitat de Parcs Empresarials de l'IVACE.»  
  
«5. Per resolució de la direcció general amb competències en matèria d'indústria ?i de la Presidència de l'IVACE per a les actuacions subvencionables incloses en el capítol I del títol III?, es constituirà una comissió tècnica instructora, que elaborarà una relació ordenada de sol·licitants amb la seua puntuació, d'acord amb els criteris i requeriments establits per a cada supòsit d'ajudes.  
Per a les actuacions subvencionables davall les modalitats del capítol II, III i IV establides en el títol III d'aquesta ordre, aquesta comissió estarà integrada pels següents tres membres:  
President: la persona titular de la subdirecció general competent en matèria d'indústria.  
Vocals: el cap de servei competent en matèria d'indústria i un altre vocal designat pel subdirector general en matèria d'indústria, d'entre els funcionaris d'aquella mateixa subdirecció general, el qual actuarà com a secretari.  
Per a les actuacions subvencionables incloses en el capítol I del títol III, aquesta comissió estarà integrada pels següents cinc membres:  
  
President: la persona titular de la direcció general de l'IVACE.  
Vocals: el responsable del Servei de Promoció Industrial de la Unitat IVACE Parcs Empresarials, una altra persona integrant del servei esmentat, les persones responsables del Servei Jurídic i del Servei Econòmic, i com a secretari, sense vot, actuarà una persona del Servei Jurídic; els vocals i el secretari seran designats per la persona que ocupe la presidència de l'IVACE.  
La comissió tècnica podrà sol·licitar l'assessorament i l'emissió dels informes tècnics pertinents per a una adequada valoració de les sol·licituds presentades.»  
  
Quatre  
Es modifica l'apartat 1 de l'article 11, criteris objectius d'atorgament de la subvenció, afegint al final de la taula el paràgraf següent:  
  
«No obstant això, per a les actuacions subvencionables incloses en el capítol I del títol III, els criteris i la seua puntuació ?sobre un màxim de 100 punts- seran els següents:  
a) Criteris que afecten les zones objecte de les ajudes: fins a 30 punts  
- Ocupació del polígon: es prioritzaran els polígons industrials amb major percentatge d'ocupació (amb empreses instal·lades i en activitat) fins a un màxim de 20 punts.  
- Antiguitat del polígon: es prioritzaran els polígons industrials amb major antiguitat, fins a un màxim de 10 punts.  
b) Criteris que afecten les obres a realitzar: fins a 70 punts  
La puntuació s'atorgarà en funció del contingut de l'actuació segons la tipologia que s'indica a continuació, i el màxim de punts que s'especificarà en cada convocatòria; la seua ponderació es realitzarà segons l'aprofitament de la infraestructura, prioritzant-se els projectes en què participe un major percentatge d'empreses instal·lades en el polígon, àrea industrial o enclavament tecnològic.  
  
 Punts  
Implantació de fibra òptica i altres telecomunicacions 5,00  
Vigilància a través de CCTV connectat a la Policia Local 5,00  
Transport públic. Actuacions que milloren la mobilitat urbana: carril bici 5,00  
Transport públic. Actuacions que milloren la mobilitat urbana: Passarel·les de vianants 5,00  
Ampliació o creació de depuradora 5,00  
Millora de la imatge del polígon: tant de la façana vegetal com les de les indústries per mitjà d'un programa d'ajudes municipal. Regeneració paisatgística i ambiental 5,00  
Millora enllumenat públic, per mitjà de mesures d'eficiència energètica o energies renovables 5,00  
Generació d'energia renovable per a tot el polígon 5,00  
Serveis contra incendis 3,75  
Implantació d'Ecoparc o de sistemes de gestió de residus (en especial els perillosos) 3,75  
Millora de zones verdes i la seua implantació, i sobre el viari de zones/recorreguts biosaludables 3,75  
Creació d'eina web amb informació del polígon industrial accessible a IVACE 3,75  
Millora viària (més aparcaments, més vials, vials més amplis, nous accessos), així com operacions de remodelació que comporten les anteriors 2,50  
Senyalització/identificació de carrers 2,50  
Senyalització horitzontal i vertical de trànsit 2,50  
Millora del sanejament separatiu de les aigües residuals 2,50  
Millora en el subministrament d'aigua, bruta i potable i augment de cabal i pressió 2,50  
Dotar de subministrament de gas, alta i baixa pressió 2,50  
  
  
Igualment les convocatòries podran arreplegar com a criteri social d'adjudicació la construcció, instal·lació o implantació d'infraestructures dirigides a facilitar la conciliació de la vida familiar i laboral (guarderies o centres d'educació infantil), amb un màxim de 3.75 punts.»  
  
Així mateix, es modifica l'apartat 2 de l'article 11, criteris objectius d'atorgament de la subvenció, que queda redactat de la manera següent:  
  
«2. Les sol·licituds hauran d'obtindre un mínim de 50 punts sobre una puntuació total màxima de 100 punts per a l'atorgament de la subvenció, a excepció de les previstes en el capítol I del títol III, per a les quals serà necessari un mínim de 30 punts.»  
  
Cinc  
Es modifica l'apartat 1 i s'afig un nou apartat 7 a l'article 12, resolució de concessió, en la forma indicada a continuació:  
«1. Es delega en la direcció general amb competències en matèria d'indústria, la resolució de les sol·licituds de subvencions que es presenten a l'empara de les convocatòries d'ajudes, excepte per a les actuacions subvencionables incloses en el capítol I del títol III, que correspondrà a la presidència de l'IVACE. L'òrgan que tinga delegada la competència per a la resolució d'aquestes subvencions serà el competent per a dictar la resolució prevista en article 9.2 d'aquesta Ordre, excepte per a les actuacions subvencionables incloses en el capítol I del títol III, que recaurà en la direcció general de l'IVACE.»  
«7. Es delega en la direcció general d'IVACE la resolució dels recursos de reposició per a les actuacions subvencionables incloses en el capítol I del títol III.»  
  
Sis  
Es modifica l'apartat 1 de l'article 13, resolució d'incidències. Supòsits i criteris de modificació de la resolució, en la forma indicada a continuació:  
«1. La direcció general amb competències en matèria d'indústria resoldrà les incidències que es produïsquen amb anterioritat o posterioritat a la concessió, excepte per a les actuacions subvencionables incloses en el capítol I del títol III, que correspondrà a la direcció general de l'IVACE. En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació, i comunicar altres ajudes públiques o privades que haguera obtingut o sol·licitat després de la data de presentació de la sol·licitud».  
  
Set  
Es modifica l'apartat 1 de l'article 14, termini i forma de justificació de les ajudes, en la forma indicada a continuació:  
«1. La justificació del compliment de les condicions imposades i de la consecució dels resultats previstos es realitzarà per mitjà de la presentació, davant de la direcció general amb competències en matèria d'indústria ?o de la direcció general de l'IVACE per a les actuacions subvencionables incloses en el capítol I del títol III- dins del termini de 10 dies des de la data que s'especifique en cada convocatòria, d'un compte justificatiu subscrit pel beneficiari, acompanyat d'un informe d'un auditor de comptes inscrit com a exercent en el Registre Oficial d'Auditors de Comptes, dependents de l'Institut de Comptabilitat i Auditoria de Comptes, que contindrà la documentació següent:  
[...]».  
  
Huit  
Es modifiquen els apartats 1 i 3 de l'article 15, pagament de la subvenció, en la forma indicada a continuació:  
«1. El pagament de les subvencions i ajudes es realitzarà després de la comprovació, pels serveis competents de la Conselleria ?o de l'IVACE per a les actuacions subvencionables incloses en el capítol I del títol III- del compte justificatiu d'acord amb el que disposa la Llei general de subvencions. En tot cas, la liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada en els termes fixats per a la concessió de l'ajuda.»  
«3. En el cas que l'import justificat fóra inferior a la subvenció concedida, o es produïra la concurrència d'altres ajudes que pogueren superar el cost de les actuacions, l'aportació de la Conselleria ?o de l'IVACE per a les actuacions subvencionables incloses en el capítol I del títol III- es minorarà en la quantia corresponent, devent el beneficiari, si és el cas, reintegrar les quantitats corresponents i els interessos de demora des del moment del pagament de la subvenció.»  
  
  
Nou  
Es modifica l'apartat 4 de l'article 16, plans de control, en la forma indicada a continuació:  
«4. La supervisió dels projectes tècnics, per a aquelles obres i instal·lacions que els requerisquen, s'efectuarà per la direcció general amb competència en matèria d'indústria, excepte per a les actuacions subvencionables incloses en el capítol I del títol III, que correspondrà a la de l'IVACE. La supervisió esmentada la realitzaran els tècnics que designen a l'efecte les direccions generals esmentades».  
  
Deu  
Es modifica l'apartat 1 de l'article 20, sol·licitants i beneficiaris, inclòs en el capítol I del títol III, afegint un subapartat 1.5 amb el text que s'indica a continuació:  
«1.5. Associacions empresarials, així com les entitats de conservació previstes en la normativa urbanística, o altres entitats de gestió que es puguen crear en els polígons o àrees industrials.»  
  
Onze  
Se suprimeix l'apartat 2 de l'article 21, objecte i finalitat, inclòs en el capítol I del títol III.  
  
Dotze  
Es modifica l'apartat 1 de l'article 30, sol·licitant i beneficiari, inclòs en el capítol III del títol III, substituint el subapartat 1.4 amb el text que s'indica a continuació:  
«1.4. Associacions empresarials, així com les entitats de conservació previstes en la normativa urbanística, o altres entitats de gestió que es puguen crear en els polígons o àrees industrials.»  
  
Tretze  
Es modifiquen els apartats 1 i 2 de la disposició addicional única, informació i publicitat de les subvencions concedides, amb la redacció següent:  
«1. Les subvencions atorgades a l'empara d'aquesta ordre i de les seues convocatòries, seran publicades en el Diari Oficial de la Generalitat Valenciana mitjançant una resolució de la persona titular de la direcció general competent en matèria d'indústria ?excepte per a les actuacions subvencionables incloses en el capítol I del títol III, que correspondrà a la presidència de l'IVACE- indicant beneficiari, quantitat concedida, finalitat de la subvenció i crèdit pressupostari a què s'han imputat.  
2. Així mateix, es donarà publicitat, si és el cas, en el portal web de la conselleria competent en matèria d'indústria ?o en el portal de l'IVACE per a les actuacions subvencionables incloses en el capítol I del títol III- de les subvencions concedides, incloent-hi en aquesta informació un resum estadístic de les ajudes amb indicació del nombre de beneficiaris, d'acord amb la finalitat de la subvenció i la quantitat global concedida per a cada una de les modalitats d'ajuda.»  
  
Catorze  
Es modifica la disposició final segona, instruccions, en la forma que segueix a continuació:  
«Es faculta la direcció general amb competència en matèria d'indústria -i la direcció general de l'IVACE per a les actuacions subvencionables incloses en el capítol I del títol III, per a dictar quantes instruccions siguen necessàries per a l'aplicació d'aquesta ordre i de les corresponents convocatòries.»


Còpia Permalink ELI